Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A 6/1996. (VII. 12.) IM rendelet részletesen szabályozza
Paragraph Index: 382

1996. május 21-én kiállított munkáltatói igazolványon a naptári átlagkeresetet nem tudta igazolni. A felszámoló közlése szerint a munkaszerződés nem állt rendelkezésére, nem volt 1999/18/II. szám megállapítható, hogy a panaszos havibéresként vagy teljesítménybéresként volt-e alkalmazva. Az Egészségbiztosítási Pénztár iratanyagában található — a panaszos által beadott — munkaszerződés szerint a munkabér havi 15 000 forint, valamint a munkavállaló által szerzett, megkötött üzletek nettó ára után 5% jutalék. A panaszosnak 1994. és 1995. évben nem volt keresete. A fenti tényállás alapján az Egészségbiztosítási Pénztár eljárásában az országgyűlési biztos mulasztást nem állapított meg, és a további vizsgálatot hatáskör hiányában megszüntette. OBH 8226/1997. Sátoraljaújhelyi lakos panasza szerint lakóhelyén az utóbbi hónapok folyamán rendkívüli mértékben megromlott a közbiztonság, elszaporodtak a bolti lopások, az utcán elkövetett erőszakos bűncselekmények. Ezek okozói feltehetően a Ricséről újonnan beköltözött romacsaládok, akiknek egyes tagjai rettegésben tartják elsősorban a környék lakóit. A rendőrség nem képes a közbiztonságot megfelelő módon biztosítani. Az országgyűlési biztos az Alkotmány 2. § (1) bekezdésében deklarált jogállamiság lényegi elemét képező jogbiztonság követelménye sérelmének gyanúja miatt vizsgálatot rendelt el. Ennek keretében Borsod-Abaúj-Zemplén Megyei Rendőr-főkapitányság vezetőjét vizsgálat lefolytatására kérte fel. A vizsgálat alapján megállapítható tények szerint Sátoraljaújhely Város Önkormányzatának képviselő-testülete

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes